Príloha č. 2
                                                                              
Zmluva na poskytnutie služieb 
uzatvorená v súlade s § 588 a nasl. Občianskeho zákonníka v platnom znení
(ďalej len „zmluva“) 

medzi zmluvnými stranami:



objednávateľ:		     MESTO NITRA
 		v zastúpení: Marek Hattas, primátor mesta Nitry
                       		sídlo: Štefánikova trieda 60, 950 06 Nitra
        		IČO: 308 307
		IČ DPH: SK 202 110 2853
			bankové spojenie: Slovenská sporiteľňa, a. s.
          		číslo účtu: 5028001139/0900
			(ďalej len „objednávateľ“)

a

dodávateľ:		
		v zastúpení: 
		sídlo: 
		IČO: 
		IČ DPH: 
		bankové spojenie:		
		IBAN: 
                       		(ďalej len „dodávateľ“)


Čl. I
Predmet zmluvy
Predmetom tejto zmluvy je záväzok poskytnutia služieb dodávateľa – tlač mestského časopisu (mesačníka na rok 2022) (ďalej iba „predmet zákazky“) a to za podmienok stanovených touto zmluvou, podmienok stanovených v postupe zadávania tejto zákazky a povinnosť objednávateľa prevziať predmet zmluvy a zaplatiť zaň dohodnutú cenu.
Podrobnejší opis predmetu zákazky:
Tlač je potrebné vykonať s nasledovnými parametrami:
-Formát A4
-Rozsah v priemere 28 strán (24 vnútro + 4 obálka), dvojčíslo júl-august (32 vnútro + 4 obálka) 
-Papier obálka 115g: typ papiera ONL
-Papier vnútro 60g: typ papiera LWC
-Farebnosť 4+4
-Náklad 40.000 ks mesačne
-7 vydaní v roku 2022 (6x 24+4, 1x 32+4)
- dodanie časopisu do 4 pracovných dní odo dňa  zaslania tlačových podkladov
-doprava na miesto dodania.







Čl. II
Lehota a miesto dodania
Jednotlivé mesačné výtlačky budú dodané vždy do 4 dní od doručenia tlačových podkladov od objednávateľa.  Miesto dodania je Mestský úrad v Nitre, Štefánikova trieda 60, 950 06 Nitra.

Čl. III
Zmluvná cena a platobné podmienky
1. Objednávateľ sa zaväzuje zaplatiť dodávateľovi za predmet zákazky špecifikovaný v 
Čl. I a v ponuke dodávateľa, ktorá je nedeliteľnou súčasťou tejto zmluvy cenu :

	rozsah tlače
	cena bez DPH
	cena s DPH

	jedna tlač v rozsahu 28 strán (náklad 40000ks)
	
	

	jedna tlač v rozsahu 36 strán (náklad 40000ks)
	
	

	[bookmark: _GoBack]Cena za 6 výtlačkov v rozsahu 28str. a jeden výtlačok v rozsahu 36str. (náklad každé 40000ks)
	
	




2. Objednávanie bude prebiehať na základe písomnej požiadavky verejného obstarávateľa pred každým dodaním mesačníka a bude obsahovať bližšiu špecifikáciu a požiadavky pre konkrétne vydanie. Kontakt dodávateľa na doručovanie objednávok ...email.., meno priezvisko, +421 ..............................
3. Fakturácia bude prebiehať v mesačných intervaloch, a to vždy po dodaní mesačníka.
4. Splatnosť faktúry je 14 dní odo dňa doručenia objednávateľovi. Zmluvné strany sa dohodli, že objednávateľ zaplatí fakturovanú  cenu prevodom na účet dodávateľa.

IV
Doba trvania a skončenie zmluvného vzťahu
1. Zmluva sa uzaviera na dobu určitú, a to do konca kalendárneho roka 2022, odo dňa nadobudnutia jej účinnosti.
2. Zmluvné strany sa dohodli, že pred uplynutím dohodnutej doby môžu zmluvný vzťah skončiť:
a) písomnou dohodou,
b) písomnou výpoveďou ktorejkoľvek zo zmluvných strán s dvojmesačnou výpovednou lehotou, ktorá začína plynúť prvým dňom mesiaca nasledujúceho po doručení výpovede druhej zmluvnej strane, alebo
c) odstúpením od zmluvy z dôvodu podstatného porušenia zmluvných ustanovení ktoroukoľvek zo zmluvných strán – účinky odstúpenia nastanú dňom doručenia oznámenia o odstúpení druhej zmluvnej strane,
d) odstúpením od zmluvy z dôvodu vyššej moci – napríklad pandémia.
3. Za podstatné porušenie zmluvných ustanovení sa okrem porušenia zákonných ustanovení, považuje:
a) omeškanie objednávateľa o viac ako 30 dní  so zaplatením ceny dodávateľovi za riadne a včas poskytnuté služby,
b) ak dodávateľ ani po opakovanom oprávnenom písomnom upozornení, vytknuté nedostatky neodstráni.


4. Odstúpením od zmluvy zanikajú všetky práva a povinností zmluvných strán vyplývajúce z tejto zmluvy, okrem nárokov na náhradu škody, nárokov na zmluvné alebo zákonné sankcie a nárokov vyplývajúcich z ustanovení o zodpovednosti za vady.

Čl. V
Záručná doba
Na predmet zákazky poskytne dodávateľ objednávateľovi záruku obvyklú pre tento typ služby. Záručná doba začne plynúť dňom odovzdania a prevzatia predmetu zákazky.

Čl. VI
Práva a povinnosti zmluvných strán
Dodávateľ je povinný:
1. Dodať predmet zmluvy objednávateľovi riadne a včas, v požadovanom rozsahu a množstve, v bezchybnom stave  a v dohodnutej kvalite na základe dohody, čo potvrdí preberacím protokolom alebo podpísaním dodacieho listu.

Objednávateľ je povinný: 
1.  Zaplatiť za predmet zmluvy zmluvnú cenu a prevziať predmet zmluvy v súlade s touto zmluvou.

Čl. VII
Možnosť odmietnuť prebratie predmetu zákazky
Objednávateľ si vyhradzuje právo odmietnuť prevziať predmet zákazky z dôvodu nedodržania ceny, akosti, množstva, pokiaľ sa zmluvné strany nedohodnú inak.

Čl. VIII
Sankcie
1. Pre prípad nedodržania podmienok tejto zmluvy dohodli zmluvné strany nasledovné zmluvné pokuty a sankcie:
a)	Za omeškanie dodávateľa s dodaním predmetu zákazky pokuta vo výške 0,05 % z hodnoty predmetu zákazky za každý deň z omeškania. Zaplatením zmluvnej pokuty nezaniká nárok objednávateľa na prípadnú náhradu škody. 
b)	V prípade omeškania so zaplatením faktúry, je dodávateľ oprávnený objednávateľovi  fakturovať úrok z omeškania vo výške 0,05 % z dlžnej čiastky za každý deň omeškania. Za deň úhrady sa považuje dátum odpisu príslušnej čiastky z účtu objednávateľa.

Čl. IX
Záverečné ustanovenia
1. Táto zmluva nadobúda platnosť dňom podpisu oboch zmluvných strán.
2. Túto zmluvu v zmysle § 5a Zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácii) v platnom znení
a) mesto Nitra zverejní v centrálnom registri zmlúv, alebo
b) ak zmluva nie je zverejnená podľa písmena a) tohto odseku do 7 dní odo dňa jej uzatvorenia, môže podať účastník zmluvy návrh na jej zverejnenie v Obchodnom vestníku. 
3. O zverejnení zmluvy podľa bodu 4. svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
4. Táto zmluva nadobúda účinnosť dňom nasledujúcim po dni jej zverejnenia (formálno právne účinky zmluvy).
5. Táto zmluva môže byť menená alebo doplnená len po dohode obidvoch zmluvných strán očíslovanými dodatkami  k zmluve, ktoré budú tvoriť jej neoddeliteľnú súčasť.


6. Zmluva je vyhotovená v 4-och rovnopisoch, z ktorých každý má platnosť originálu. Objednávateľ preberie 3 vyhotovenia zmluvy a dodávateľ obdrží 1 vyhotovenie.
7. Vzťahy neupravené touto zmluvou sa riadia platnou legislatívou SR.
8. Zmluvné strany po prečítaní zmluvy vyhlasujú, že zmluva vyjadruje ich skutočnú, vážnu a slobodnú vôľu a na znak súhlasu s jej obsahom ju vlastnoručne podpisujú. 


V                   , dňa                                        				V Nitre dňa

Za dodávateľa: 							Za objednávateľa:


                         

                                                                                                                                                                                     _____________________				                       _____________________                                    
                                                                    			                     Marek Hattas,
              konateľ	     		                                                    primátor mesta Nitra
